Държавен вестник, бр. 14, 2023 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  14
МЕХАНИЗЪМ ЗА НАБЛЮДЕНИЕ, ОЦЕН-
КА И АКТУАЛИЗАЦИЯ
Изпълнението на публични политики и 
тяхната ефективност и ефикасност следва да се 
базира на обективни факти и доказателства. С 
оглед хоризонталния характер на политиката за 
младежта в изпълнението на настоящата стра-
тегия са изрично посочени всички институции 
и ведомства, отговорни за реализирането на 
съответните мерки. С цел пълноценна оценка 
на въздействието на прилаганите политики до-
сегашният механизъм за мониторинг следва да 
бъде допълнен с възможността за измерване на 
приноса на гражданския сектор в изпълнение-
то на заложените приоритети и стратегически 
цели, мерки и дейности. Органите на местната 
власт, представителите на гражданския сектор, 
на академичните среди, социалните партньо-
ри са сред идентифицираните заинтересовани 
страни, от които се очаква също активна роля 
и подкрепа за реализацията на стратегията.
Индикатори
Мониторингът на състоянието на младите 
хора в страната ще се осъществява чрез просле-
дяване на индикаторите, заложени в стратегията, 
както и допълнителни такива, предвидени в 
годишните планове за младежта, дефинирани 
на базата на текущите постигнати резултати от 
изпълнението на заложените мерки.
По отношение на необходимата информа-
ция основен източник следва да са данните, 
налични от Националния статистически ин-
ститут и Евростат, които могат да послужат 
като източник на информация за проследява-
не на индикаторите. Планирани са и целеви 
изследвания за целите на мониторинга, които 
да допълнят необходимата информация, която 
излиза извън обхвата на данните, събирани от 
НСИ и Евростат.
По отношение на честотата на измерване за 
всички индикатори ще бъде установена базова 
линия в началото на периода и се планира 
ежегодно измерване на индикаторите на база 
отчетите за изпълнение на годишните планове 
за младежта.
Годишните отчети за изпълнение на пла-
новете за действие и докладите за младежта 
ще предоставят информация за изпълнението, 
резултатността и ефективността на провежда-
ната политика чрез анализ на заложените в 
плановете индикатори и степента на тяхното 
изпълнение.
С цел прецизиране на планираните интер-
венции и унифициране на подхода на планира-
не Министерството на младежта и спорта ще 
изработи методически указания за планиране 
и отчитане на конкретните дейности в изпъл-
нение на годишните планове за младежта на 
национално и местно ниво.
Механизмът за отчитане на изпълнението 
ще се основава на обобщаване на информация, 
предоставена от централните държавни влас­
ти, отговорни за изпълнението на секторните 
политики, както и от общините, на база на 
планираното и изпълнение на програмите, схе-
мите, проектите, кампаниите и инициативите, 
включени в плановете за действие в изпълнение 
на стратегическия документ.
Измененията в социално-икономическото 
положение на младежта и изпълнението на 
приоритетите и целите на стратегията през 
годината се излагат в годишен доклад за мла-
дежта съгласно чл. 5 от ЗМ. Докладът се одоб­
рява от Народното събрание по предложение 
на Министерския съвет.
Междинен и окончателен преглед на изпъл-
нението и актуализация
Динамичното развитие на политиките за 
младежта изисква предвиждане на ефекти-
вен механизъм за оценка на въздействието и 
ефективността на прилаганите интервенции и 
своевременна актуализация на стратегическата 
рамка. Този механизъм следва да се базира на 
анализ на данните и тенденциите, изложени 
в годишните доклади за проследяване на въз-
действието на стратегията.
Не по-късно от шестата година от изпъл-
нението на стратегията ще бъдат извършени 
междинен преглед и оценка. С оглед постигане 
на по-добро качество на предложенията и по-
добро насочване на предлаганите действия 
междинният преглед има за цел да направи 
оценка на постигнатите към момента резул-
тати и да установи дали има необходимост от 
преразглеждане, допълване или отпадане на 
цели или мерки, както и по-активното включ-
ване на заинтересованите страни в процеса 
по оценката и наблюдението.
Междинният преглед включва оценка на 
въздействието на стратегията, която изследва 
съотношението между формулираните прио-
ритети и постигнатите междинни резултати, 
както и оценка на степента на синхронизация 
с националната и европейската рамка в област­
та на политиките за младежта. Междинният 
преглед съдържа и анализ на индикаторите за 
проследяване на степента на изпълнение на 
заложените стратегически цели.
В последната година на действие на стра-
тегията ще се извърши оценка на ефекта от 
изпълнението на стратегическия документ, 
която следва да бъде завършена до края на 
второто тримесечие. Окончателният преглед 
ще послужи като основа за планиране на 
бъдещата политика за младежта през след-
ващия период.